Taqiyya

Taqiyya ()  tarkoittaa islaminuskoon kuuluvaa lupaa valehdella uskonasioissa.Stewart 2013, s. 448Ibrahim, 2009 s. 68; Stewart 2013, s. 454Rippin & Bernheimer 2019, s. 123  Muslimi saa kieltää uskoonsa kuuluvan asian, jos usko sydämessä säilyy ennallaan. Näin voi esimerkiksi tehdä, kun teko auttaa torjumaan vaaraa, kätkemään salaisuuksia tai parantamaan suhteita ei-muslimeihin. Joissakin tilanteissa totuudesta poikkeaminen on hyväksyttävää, ja pakollista se on, jos totuus aiheuttaisi huomattavaa vahinkoa.Keller 2017, s. 745–746 (r8.2) Sunnalaisen fatwa-sivuston mukaan taqiyyan turvaudutaan vain silloin, kun muuta vaihtoehtoa ei ole. Se on poikkeuksellinen keino, jota käytetään ainoastaan äärimmäisen välttämättömissä tilanteissa.  

Imaami Fakhr al-Din al-Razi (k. 1209) pitää taqiyyaa islamin yleisperiaatteena, jonka noudattaminen ei kuitenkaan saa johtaa islamilaisen lain kieltämiin synteihin.Stewart 2013, s. 455 Imaami Ibn Hajar al-Haytami (k. 974) liittää periaatteen uskon puolustamiseen ja toteaa, että on synti paljastaa vääräuskoisille "muslimien heikkoja kohtia".Keller, 2017, s. 987 (w52.1.384) Synteihin kuuluu "showing others weak points of the Muslims."

Arabian kielessä sana taqiyya tarkoittaa kirjaimellisesti pelkoaIbrahim 2009, s. 68; Stewart 2013, s. 448 tai varovaisuutta mutta myös uskonnollista päähinettä.Keller 2017, s. 1203

 Taqiyya islamin suuntauksissa 
Taqiyyasta on usein puhuttu vain šiialaisena periaatteena.Hämeen-Anttila 2004, s. 181 "Shiialaisuuteen onkin vakiintunut oppi taqiyyasta, varovaisuudesta sorron ollessa pahimmillaan ja uhatessa yksittäisten uskovien turvallisuutta" Šiioilla periaate onkin ollut useammin ajankohtainen, sillä he ovat yleensä eläneet vihamielisten sunnien alaisuudessa, jolloin taqiyya on tehnyt mahdolliseksi teeskennellä sunnalaisuutta. Taqiyya kuuluu silti myös sunnalaisuuteen. Fakhr al-Din al-Razin mukaan periaate koskee sekä suhdetta toisiin muslimeihin että ei-muslimeihin. 

Teheranin yliopiston islamilaisen lain professori Abedin Moumenin mukaan kaikki islamilaiset uskontokunnat hyväksyvät taqiyyan. Joissakin tilanteissa se on velvollisuus ja joissakin kiellettyä. Shiiojen ja sunnien erot liittyvät lähinnä sivuseikkoihin, periaatteesta he ovat yhtä mieltä.

 Erivapausperiaate ruksha 

Taqiyya on osa islamiin kuuluvaa laajempaa erivapausperiaatetta (rukhsa).Keller, 2017, s. 37 (c6.2); Stewart 2013, s. 448 Se antaa luvan hyväksyä normaalisti kielletyt asiat, jos siihen on hyväksyttävä syy. Nälkäinen saa hengenpitimikseen rikkoa halal-sääntöjä, ja sairaat saavat helpotuksia rukousvaatimuksiin. Janoon nääntyvä saa juoda viiniä kaikkien muiden koulukuntien mielestä paitsi shafi'i-koulukunnan. Matkalla oleva tai sairas voi jättää paaston väliin, ja matkalla oleva voi rukoilla vain kaksi rakaa, kun muulloin vaaditaan neljä. 

Erivapausperiaate voi olla hyvin väljä. Perjantairukous on miehille pakollinen, mutta sen voi jättää väliin, jos siihen on hyvä syy.Keller, 2017, s. 202. Pois voi jäädä sateen tai tuulen takia, jos on liian kuuma tai kylmä, jos ruokapöytä houkuttelee, jos on menossa käymälään, jos on hoidettava sairasta, jos on syönyt valkosipulia, jos on juuri lähdössä karavaanin matkaan, jos on nukahtanut tai unohtanut asian ja niin edelleen. Keller 2017, s. 109 (f1.5), (f12.5), 172–173.

Jos maallinen laki on ristiriidassa islamin kanssa, muslimin tulee noudattaa Jumalan lakia. Välttääkseen rikostuomiota muslimi voi kuitenkin ruksha-periaatteen nojalla tinkiä šarian määräyksistä.

 Pyhät kirjoitukset 

 Koraani 
Muslimit katsovat, että lupa valehdella uskosta löytyy Koraanin seuraavista säkeistä (3:28): "Uskovaiset älkööt ottako uskottomia ystävikseen uskovaisten asemesta. Jos joku niin tekee, ei hänellä ole mitään puolustusta odotettavana Jumalalta. Teillä ei ole mitään pelättävää heidän puoleltaan".Stewart 2013, s. 452 sekä: "Joka luopuu uskostaan, paitsi jos hänet pakotetaan siihen... saa Jumalan vihan päälleen." (16:106).Koraani, 1995; Stewart 2013, s. 452 

 Hadithit 
Myös haditheista löytyy tukea valehtelulle. Jami at-Tirmidhi sisältää seuraavan hadithin, joka on arvoltaan "sahih" eli luotettava:"Asma bint Yazid kertoi, että Jumalan lähettiläs sanoi: "Valehteleminen on laitonta paitsi kolmessa tapauksessa: kun mies sanoo jotain vaimolleen miellyttääkseen tätä, kun valehdellaan sodassa, ja kun valehdellaan tarkoituksella luoda sopua ihmisten välille".Al-Bukharin hadithissa Muhammed toteaa: "jos vannon, ja myöhemmin huomaan jonkun muun asian paremmaksi, silloin teen sen ja kumoan valani".

 Valehtelu on synti 
Imaami al-Dhahabi (1274–1348) toteaa kirjassa Suuret synnit, että valehtelu kuuluu suuriin synteihin silloin, kun valehdellaan profeetta Muhammedista tai annetaan väärä todistus oikeudessa.al-Dhababi, 2012, s. 51, 69  Suurista synneistä seuraa kirous, maallinen rangaistus tai rangaistus tuonpuoleisessa.Keller 2017, s. 30, c2.1–c2.5 

Imaami al-Nawawi (1233–1277) kirjoittaa, että Koraani ja sunna tuomitsevat valehtelun synniksi. Valehtelu on rumimpia syntejä ja vastenmielisimpiä vikoja.Keller 2017, s. 744 (r8.1) Al-Nawawi toteaa kirjassa Puhdas sydän: "Kerro totuus, kun puhut. Yksi pahimmista petoksista on kertoa veljellesi jotain, kun veljesi luulee, että olet rehellinen, vaikka asia ei ole niin".

Sunnit ja shiiat eivät aina pidä toisiaan "veljinä" eli oikeina muslimeina.Pew Research Center, 2012; Executive summary, Complete Report PDFPew Research Center, 2013 

 Luvallinen valehtelu 

Valehtelu on yleisestä kiellosta huolimatta luvallista tai jopa pakollista tietyissä tilanteissa, jos se silloin tuottaa parempia tuloksia kuin totuus. 

Taqiyya-periaate antaa luvan valehdella uskontoa koskevista asioista, jotka voivat aiheuttaa vihaa muslimeja kohtaan. Laajemmin taqiyya tarkoittaa, että jos tavoite on luvallinen tai pakollinen, mutta voidaan saavuttaa vain valehtelemalla, valehtelu on luvallista tai jopa pakollista. Imaami al-Ghazali (1057–1111) tiivisti periaatteen seuraavasti: Puhumisen tarkoitus on saada aikaan tuloksia. Jos kiitettävä tulos saadaan aikaan joko valehtelemalla tai puhumalla totta, on laitonta valehdella, koska siihen ei ole tarvetta. Jos tavoite voidaan saada ainoastaan valehtelemalla, mutta ei puhumalla totta, on luvallista valehdella, jos tavoite on luvallinen. Valehtelu on pakollista, jos tavoite on pakollinen. [...] Olipa kyseessä sitten sota, erimielisyyden ratkaiseminen tai myötätunnon saaminen henkilöltä, jolla on oikeus kostaa, mutta jonka toivot pidättyvän siitä, ei ole laitonta valehdella, jos tavoite ei muuten ole saavutettavissa. Kuitenkin on uskonnollisesti varovaisempaa käyttää sanoja, jotka antavat vain harhaanjohtavan vaikutelman  [...] jolloin ei valehtele, mutta sanojen ulkoinen merkitys silti johtaa kuulijan harhaan. Ghazalin mainitsema "pakollinen teko" tarkoittaa šariassa tekoa, joka tuo ansioita ja tekemättömyydestä on määrätty rangaistus. Imaami al-Nawawi (1233–1277) ja hanafi-oppinut Khalil Nahlawi tiivistävät luvallisen valehtelun yhtenevästi Ghazalin kanssa: "On verrattava valehtelemisesta koituvia pahoja seuraamuksia totuuden puhumisen seurauksiin. Jos totuudesta koituu pahempia seuraamuksia kuin valheesta, on oikeutettua valehdella. Jos valheesta on pahempia seuraamuksia tai ei tiedetä kummasta on pahempia seuraamuksia, on laitonta valehdella." Keller 2017, s. 746 (Permissible lying r8.2) Vuonna 2012 annettu fatwa käsittelee kafiirille (uskottomalle) valehtelua. Ohjeen mukaan valehtelua tulee välttää, koska valheen paljastuessa annetaan kielteinen kuva islamista. Valehtelu vääräuskoiselle ei siten ole väärin itsessään, vaan sen seurausten takia.
 Kristinusko ja valhe 
Länsimaisessa kristillisessä moraalissa valehtelua on pidetty luvattomana olipa syy mikä hyvänsä. Kirkkoisä Augustinus (354–430) katsoi, että valhe on aina synti. Tuomas Akvinolainen (1225–1274) pohti valehtelun oikeutusta kirjassa Summa Theologica ja päätyi samaan tulokseen. Hänen mielestään oli kuitenkin luvallista joissakin tilanteissa kätkeä totuus järkevällä tavalla. 

Edvard Westermarck kirjoitti kristinuskon suhteesta valehteluun teoksessaan Kristinusko ja moraali.Westermarck 1984, s. 392–413 Hän totesi, että Uusi Testamentti tuomitsi valheen, mutta roomalais-katolinen kirkko ainakin välillä hyväksyi sen, jos kyseessä oli Jumalan kunnian puolustaminen. Sen sijaan protestantit ovat tuominneet valheen. 1500-luvulla Martti Luther eräässä kirjeessään kuitenkin hyväksyi sen, jos se edisti kirkon asiaa. Puritaanit ajautuivat jopa eräänlaiseen fanatismiin kieltäessään myös metaforien käytön ("Julia on aurinko"), koska ne ovat harhaanjohtavia.Westermarck 1984, s. 393–394 

Kristinuskon suhde valheeseen ei ole ollut täysin yksiselitteinen, sillä kristillinen etiikka ei sisällä suoria lakeja, vaan yleisperiaatteita, kuten rakkauden kaksoiskäskyn.

 Kritiikki 
On myös kiistetty, että taqiyya kuuluisi islamiin. Kansanedustaja Päivi Räsänen (kd.) väitti YLE:n aamun lähetyksessä elokuussa 2025, että islaminuskoon kuuluu periaate, jonka mukaan muslimi saa valehdella toisuskoiselle, jos se edistää islamia. Yleisradion mukaan näin yleistävä väite on virheellinen.
 Katso myös 

 Islamilainen etiikka

 Lähteet 











 Islamilaiset lähteet 



 Viitteet 

Luokka:Islamiin liittyvät kiistat
Luokka:Islamilaiset käsitteet
Luokka:Etiikka
Luokka:Valheet
Luokka:Šaria